MARJAAN SE JAART - Die nag van die lang Polonie deur Brandewyntert | Bydraes | Woes - Kreatiewe platform vir Afrikaans
Titel: MARJAAN SE JAART - Die nag van die lang Polonie
Stuur vir Giel dorp toe om die Kersmaal se bestanddele te koop en hy kom hier aan met 'n Polonie. Hy was nie lus om in 'n ry te staan by die slaghuis nie.
Die beste tyd van die dag hierlangs, is so tussen drie en vier in die oggend, voor die skroeiende hitte met hernude wraak op ons toeslaan. Vanoggend weer het ek met die nodige om my skaamtes te bedek uit gestrompel met 'n bottel ys water en op die stoep gaan sit. Terwyl die voëltjies hulle fluitjies skerp maak sit ek en asemhaal. Daar is 'n koel briesie en mens kan asem kry.
Gisternag het ek so tussen resepte vir 'Die Krismis Polonie' en die natgeswete gefrommelde lakens reg trek en koue storte vat nie gerus nie. Een slag het ek wel aan die slaap geraak maar toe word ek wakker van 'n snaakse geluid. Tjiee tjiee tjieee, gie gie kie kie kie. Giel lag soos sy Ma, met so 'n hoë fyn stemmetjie, as hy lekker lag. Hy het ook wakker geword en toe besluit om TV te gaan kyk nie.
Ek is bly ek bly hier en nie in Jakarta nie. My jongste het mos die jaar rooimiere gehad en aan die travel gegaan. Ek dog nog eergister sy sit in Singapoer en sal die vyf en twintigste Australië toe gaan vir Kersfees, toe sien ek sy sit op Changi lug hawe.
Ek moet Changi lughawe en Jakarta gaan Google want die kind gaan nie na bekende plekke toe nie. Dog toe ek het weer die reisplanne verkeerd, maar nee. Sy antwoord toe en sê sy het net gou vir twee dae by pelle gaan kuier. Toe kla sy oor die 15 miljoen mense in Jakarta wat vier uur in die oggend aan't bidde gaan . Sy sê sy het haarself in 'n onheilige vrees in, wakker geskrik met die rumoer. Dis nou wat ou Pa nou 'n "Unholy Racket" sou genoem het. In die geval noem mens dit seker 'n "Holy Raket". Elk geval met al my rusverstorings sal ek nie dit ook nog kan handle nie.
Gister middag het daar weer 'n vals belofte van reën oorgetrek. Donker blou wolke wat in 'n verkeersophoping beland bo-kant my. Donderweer en Blitse soos die goed teen mekaar stamp. Die krag gaan twee keer af maar niks. Nie 'n druppel reën nie. Valse beloftes. Ek wag.
Wat die Polony aanbetref het ek nou 'n hele resepte boek uitgedink en sal foto's plaas soos ek die Sewe ster Michelin resepte maak en voor sit. Chilled Potato, Egg and Gherkin suffed Polony Roll, Sweet and Sour Deep Fried Asian Polony, Polony, Spinach and Feta Kiesj, Afikan Polony Goulash wif Putu etc. Al die disse afgerond met Roomys met Allegex Sprinkle, Hahahaha
'n Face Book vriendin sit toe gisteraand 'n paar kiekies op van 'n klein vlermuisie wat sy gevang en buite gesit het, maar vir my was een van die kommentare toe die interessantste. Dis mos 'n storie wat oor Kerk gaan, so dit moet waar wees. Die Pieter van Zyl sê toe "Ek weet hulle vreet muskiete, maar hulle maak ook 'n hengse gemors. Dit word vertel dat al die kerke in Upington, behalwe een, probleme met vlermuise gehad het. Toe die dominee daarna gevra is, was sy kommentaar: "Ons het al die vlermuise ge-katkisseer, aangeneem en voorgestel, daarna was hulle nog nie een weer in die kerk nie."
Sorrie ek kan mos nie meer fotos plaas van ek nnie meer n premium lid is nie.
4 jaar 10 maande 3 weke 6 dae 5 ure oud
Ja en hulle sal wegbly tot hulle trou of begrawe moet word. Jy weet mos, hatch, match en dispach.
Sien ek nou uit na jou resepte en fotos!!
4 jaar 10 maande 3 weke 6 dae 6 ure oud
Ja, die gekerstendes kom nie terug nie...
As mens 'n lekker polonie kan kry is dit nie te slegte kos nie. Moet net nie "Bokkie" polonie koop nie, want dan sal jy iets besonder sleg moet lek agterna net om die smaak uit jou mond te kry!